Okresná prokuratúra Skalica 
Ružová 2, 909 01 Skalica 	

Sp. zn. : Pv 548/14/2206	Skalica, 27.5.2015
EEČ : 2-20-54-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Skalica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Obvinený XXXXX na mediácií pred probačným a mediačným úradníkom dňa 24.04.2015  sa  poškodenej XXXXX  ospravedlnil, čím urobili aj iné opatrenia na odstránenie ujmy, pričom ešte pred začatím mediácie dňa 17.03.2015 nahradili spôsobenú škodu (za poškodené okuliare a úhradu pobytu v Jesénii Sklaica zariadení pre seniorov) vo výške 865,10 €, vyjadrili ľútosť nad svojím konaním.  Poškodená  následne čestne vyhlásila, že týmto sú jej nároky na náhradu škody v predmetnej veci plne uspokojené a žiadnu ďalšiu náhradu škody nežiada. 

Obvinený XXXXX dňa 20.05.2015 poštovým poukazom odovzdal štátu sumu vo výške  300,- € na všeobecne prospešné účely, z ktorej 50 % t.j. 150,- € patrí štátu na peňažnú pomoc obetiam trestnej činnosti a 50 % t.j. 150,- € obvinený určil konkrétnemu adresátovi na všeobecne prospešné účely: a to Združeniu Amazi, Sološnícka, 20, 841 04 Bratislava - mestská časť Karlova Ves, IČO: 42360986, č.ú.: SK 3456000000007194175002.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ Skalica pod spisovou značkou ORP-302/VYS-SI-2014.
dňa 22.10.2014 v čase asi o 06.30 h v meste Skalica na ceste III. tr. č. 05110 - Koreszkova ulica, viedol nákladné motorové vozidla zn. Volkswagen CADDY, EČV: BL 316BY, pričom nedal prednosť chodkyni XXXXX, nar. XXXXX, trvale bytom XXXXX, XXXXX prechádzajúcej po prechode pre chodcov z pohľadu jazdy vodiča zľava doprava, následkom čoho došlo k nárazu pravej prednej časti vozidla do chodkyne, ktorá spadla na cestu a obrubník, pričom utrpela ťažké zranenia, a to zlomeninu horného a dolného ramena lonovej kosti vpravi, zlomeninu prednej steny antra čeľuste vpravo, hematómy a odreniny na tvári, opuch pravej ruky od lakťa smerom nadol, pohmoždenie pravého lakťa aj ruky s dobou liečenia, ktorá stále trvá podľa lekárskej správy doc. MUDr. Ivana Bartošoviča PhD. z OZS Skalica, požitie alkoholu u vodiča a chodkyne zistené nebolo, na vozidle Volkswagen CADDY, XXXXX vnikla škoda vo výške cca 100 € a chodkyni boli poškodené okuliare v hodnote 200 €, pričom obv. XXXXX svojím konaním porušil ustanovenia § 4 ods. 1 písm. f/ zákona č. 8/2009 Z.z. o cestnej premávke v znení neskorších predpisov.

Odôvodnenie: 
V uvedenej trestnej veci vyšetrovateľ  Okresného riaditeľstva PZ Skalica, Odbor kriminálnej polície Skalica ČVS: ORP-302/VYS-SI-2014 uznesením zo dňa 22.10.2014 začal podľa § 199 ods. 1 Trestného poriadku trestné stíhanie vo veci prečinu ublíženia na zdraví podľa § 157 ods. 1, ods. 2 písm. a/ Tr. zákona s poukazom na § 138 písm. h/ Tr. zákona a uznesením zo dňa 09.12.2015 podľa      § 206 ods. 1 Trestného poriadku vzniesol XXXXX  obvinenie pre vyššie uvedený prečin, ako je to uvedené vo výrokovej časti uznesenia.

	Po skončení skráteného vyšetrovania dňa 12.02.2015 predložil vyšetrovateľ vyšetrovací spis spolu s návrhom na konanie o dohode o vine a treste. Pred začatím konania o dohode o vine a treste dňa 17.03.2015 obv. XXXXX a pošk. XXXXX zhodne vyhlásili, že predmetnú trestnú vec chcú riešiť prednostne zmierom a zhodne žiadajú a navrhujú aby bol daný pokyn k mediácii. 

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verený záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného na vec sa vzťahujúceho spisového materiálu som zistil, že obvinený XXXXX sa svojim konaním dopustil prečinu ublíženia na zdraví podľa § 157 ods. 1, ods. 2 písm. a/  Tr.  zákona, pričom ide o prečin, za ktorý Trestný zákon ustanovuje trest odňatia slobody až na /1/ jeden až 5 /päť/ rokov, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods. 1 Trestného poriadku.

Obvinený XXXXX uzavrel dňa 24.04.2015 pred probačným a mediačným úradníkom Okresného súdu v Skalici  Mgr. Andreou Kačabovou dohodu o náhrade škody a inej ujmy spôsobenej trestným činom - zmier s poškodenou XXXXX. Poškodená XXXXX čestne vyhlásila, že nežiada žiadnu ďalšiu náhradu škody okrem škody, ktorá jej bola už  nahradená obvineným a preto sú jej nároky na náhradu škody voči obvinenému v predmetnej veci plne uspokojené a vyhlásila, že súhlasí so zmierom.

Obvinený XXXXX 20.05.2015 poštovým poukazom odovzdal štátu sumu vo výške  300,- € na všeobecne prospešné účely, z ktorej 50 % t.j. 150,- € patrí štátu na peňažnú pomoc obetiam trestnej činnosti a 50 % t.j. 150,- € obvinený určil konkrétnemu adresátovi na všeobecne prospešné účely: a to Združeniu Amazi, Sološnícka, 20, 841 04 Bratislava - mestská časť Karlova Ves, IČO: 42360986, č.ú.: SK 3456000000007194175002.

Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a svojho konania ľutuje a spôsobenú škodu uhradil ešte pred začatím mediácie vo výške 865,10,-€  dňa 17.03.2015 a rovnako poukázal sumu 300,- € na všeobecne prospešné účely, čím splnil podmienky uvedené v § 220 ods. 1 Trestného poriadku.

Obvinený XXXXX a poškodená XXXXX súhlasili s uzavretím zmieru, zhodne prehlásili, že dohodu o zmieri uzavreli slobodne a vážne, že obsahuje ich skutočnú vôľu o prejave a obsahu, o ktorej v budúcnosti nemôžu vzniknúť žiadne pochybnosti.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného ako doteraz netrestaného a na jeho osobné a majetkové pomery, som dospela k záveru, že rozhodnutie o schválení zmieru a o zastavení trestného stíhania je dostačujúce.

Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Žeňuch
prokurátor